CELEX: 62015CN0096
Language: fi
Date: 2015-02-26 00:00:00
Title: Asia C-96/15: Ennakkoratkaisupyyntö, jonka Tribunal de grande instance de Nanterre (Ranska) on esittänyt 26.2.2015 – Saint Louis Sucre SA, jolle Saint Louis Sucre SNC:n oikeudet ovat siirtyneet v. Directeur général des douanes et droits indirects

4.5.2015   
            
            
               FI
            
            
               Euroopan unionin virallinen lehti
            
            
               C 146/28
            
         Ennakkoratkaisupyyntö, jonka Tribunal de grande instance de Nanterre (Ranska) on esittänyt 26.2.2015 – Saint Louis Sucre SA, jolle Saint Louis Sucre SNC:n oikeudet ovat siirtyneet v. Directeur général des douanes et droits indirects
   (Asia C-96/15)
   (2015/C 146/34)
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Tribunal de grande instance de Nanterre
   
      Pääasian asianosaiset
   
   
      Kantaja: Saint Louis Sucre SA, jolle Saint Louis Sucre SNC:n oikeudet ovat siirtyneet
   
      Vastaaja: Directeur général des douanes et droits indirects
   
      Ennakkoratkaisukysymykset
   
   
               1)
            
            
               Onko 19.6.2001 annetun neuvoston asetuksen N:o 1260/2001 (1) 15 artiklan 2 ja 8 kohtaa, sovellettuna kyseisen asetuksen johdanto-osan 9 ja 11 perustelukappaleen ja tuomioiden Zuckerfabrik Jülich I ja II valossa, ja perusteettoman edun kieltoa, suhteellisuutta ja elinkeinovapautta koskevia yhteisön oikeuden yleisiä periaatteita tulkittava siten, että sokerintuottajalla on oikeus saada korvatuksi maksetut tuotantomaksut niiden kiintiösokerimäärien osalta, jotka olivat vielä varastossa 30.6.2006, kun tuotantomaksujärjestelmää ei jatkettu kyseisen päivän jälkeen 20.2.2006 annetulla neuvoston asetuksella N:o 318/2006 (2)?
            
         
               2)
            
            
                
               
                           a)
                        
                        
                           Jos edelliseen ennakkoratkaisukysymykseen vastataan myöntävästi, onko tuottajille palautettavien maksujen määrän perustuttava pelkästään 30.6.2006 varastossa olleisiin sokeritonneihin?
                        
                     
                           b)
                        
                        
                           Jos edelliseen ennakkoratkaisukysymykseen vastataan kieltävästi, onko sokeritonnien, jotka ovat maksujen korvaamisen perustana, perustuttava yhteisön sokerivarastojen muutoksiin 1.7.2001–30.6.2006 välisenä ajanjaksona?
                        
                     
         
               3)
            
            
               Voiko takaisin maksettavan maksun laskenta perustua pätevästi toiseen ennakkoratkaisukysymykseen vastauksena saadun sokerivaraston kertomiseen sokerialan yhteisen markkinajärjestelyn 2001/2006 aikana todettujen ”keskimääräisten tappioiden” painotetulla keskiarvolla, vai onko takaisin maksettava maksu laskettava eri tavalla ja millä tavoin se on laskettava?
            
         
               4)
            
            
               Jos edellisiin kysymyksiin vastataan myöntävästi, onko sokerialan tuotantomaksumäärien vahvistamisesta markkinointivuodeksi 2005/2006 19.2.2007 annettu asetus N:o 164/2007 pätemätön?
            
         
      (1)  Sokerialan yhteisestä markkinajärjestelystä 19.6.2001 annettu neuvoston asetus (EY) N:o 1260/2001 (EYVL L 178, s. 1).
   
      (2)  Sokerialan yhteisestä markkinajärjestelystä 20.2.2006 annettu neuvoston asetus (EY) N:o 318/2006 (EUVL L 58, s. 1).